Dedin, nə dedi (Varxiyanlı Aşıq Məhəmməd)
Mən səni göndərdim salam duayla, 
Ərzi-halım yara dedin, nə dedi?
Ömrüm qara keçdi, yenə ah-vayla, 
Çəkən intizara dedin, nə dedi?

Özü əl çəkmədi zövqü-səfadan,
Mən də qurtulmadım cövrü-cəfadan, 
Bəs nə üçün döndü əhdi-vəfadan?
Sən o biilqara dedin, nə dedi?

Məhəmmədəm, dərdə çarə bilməsə, 
Ağlar ikən didəm yaşm silməsə,
Mən də ölləm yardan dərman gəlməsə, 
Bəs dərdimə çarə dedin, nə dedi?
Qoşmalar